Kovo 28

Kovo 28 yra 87-a metų diena pagal Grigaliaus kalendorių (keliamaisiais metais – 88-a). Nuo šios dienos iki metų galo lieka 278 dienos.

Informacija

Vardadieniai 
Girmantė – Odeta – Rimkantas – Siksta – Sikstas

Šią dieną Lietuvoje

Įvykiai 
 1514 – Žygimantas Senasis išleido nuostatus, kaip tvarkyti dvarų ir valstiečių pajamas.

Gimimo dienos 
 1875 m. – Jurgis Kubilius, Lietuvos karinis veikėjas, generolas (m. 1961 m.).
 1891 – Juozas Žilevičius, kompozitorius, muzikologas, vargonininkas, išeivis (m. 1985 m.).
 1911 m.:
 Ona Juodytė-Chadaravičienė, lietuvių dramos ir kino aktorė (m. 1994 m.).
 Zenonas Nomeika, vargonininkas virtuozas, pianistas, pedagogas, chorvedys (m. 1976 m.).
 1923 m. – Alfredas Kulpa-Kulpavičius, lietuvių dailininkas, architektas, architektūros mokslų daktaras (1951 m.). (m. 2007 m.).
 1924 m. – Alfonsas Basalykas, Lietuvos geografas, geografijos mokslų daktaras (m. 1986 m.).
 1925 m. – Alfonsas Giedraitis, agronomas, Lietuvos ir Panevėžio rajono politinis bei visuomenės veikėjas (m. 2007 m.).
 1937 m. – Leonardas Lukoševičius, Lietuvos gydytojas biochemikas, habilituotas biomedicinos mokslų daktaras.
 1938 m. – Vaclovas Juodpusis, Lietuvos muzikologas.
 1943 m. – Kęstutis Gaška, inžinierius, Lietuvos politinis bei visuomenės veikėjas.
 1944 m. – Janina Mikalajūnienė-Kareniauskaitė, choro dirigentė ir pedagogė.
 1945 m.:
 Aleksandras Kriščiūnas, Lietuvos fizioterapinės medicinos ir reabilitacijos gydytojas, kardiologas, habilituotas biomedicinos mokslų daktaras.
 Rimantas Smetona, kino ir televizijos režisierius, Lietuvos politinis bei visuomenės veikėjas.
 1948 m. – Stasys Jonauskas, Lietuvos poetas, žurnalistas, redaktorius.
 1951 m. – Kęstutis Antanėlis, Lietuvos kompozitorius, architektas, dailininkas (m. 2020 m.).
 1952 m. – Juozas Algimantas Bliūdžius, agronomas ir pedagogas, Lenkijos lietuvių visuomenės veikėjas.
 1953 m. – Algirdas Miškinis, Lietuvos ekonomistas, diplomatas, politologas, socialinių mokslų daktaras.
 1957 m. – Edmundas Kilkus, Lietuvos politinis veikėjas.
 1958 m. – Petras Pavilonis, Lietuvos, Marijampolės rajono ir Kazlų Rūdos savivaldybės politinis bei visuomenės veikėjas.
 1959 m. – Gintautas Abarius, lietuvių pianistas, kompozitorius (m. 2010 m.).
 1960 m.:
 Genadijus Trusovas, Lietuvos visuomenės ir politinis veikėjas.
 Vitalija Jagelavičienė, Jonavos rajono pedagogė, vietos savivaldos veikėja.
 1961 m. – Jelena Grišvina, Lietuvos baleto artistė, pedagogė.
 1962 m. – Rimantas Petukauskas, Lietuvos ir Panevėžio miesto politinis bei visuomenės veikėjas.
 1965 m. – Žilvinas Aukštikalnis, Lietuvos ir Kupiškio rajono politinis bei visuomenės veikėjas.
 1966 m. – Algimantas Variakojis, finansininkas.
 1974 m. – Mindaugas Timinskas, lietuvių krepšininkas.
 1987 m. – Vaidas Baumila, Lietuvos dainininkas.

Neaprašyti 

 1818 – Otonas Praniauskas, religinės literatūros rengėjas (m. 1878);
 1896 – Stasys Raudonis, poetas (m. 1935).

Mirtys 
 1831 m. – Mykolas Jeronimas Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1744 m.).
 1937 m. – Mikas Bagdonas, Lietuvos diplomatas, politinis veikėjas, JAV lietuvių visuomenės veikėjas (g. 1894 m.).
 1942 m. – Domas Grabys, Lietuvos karinis veikėjas, pulkininkas (g. 1897 m.).
 1945 m. – Alfonsas Lipniūnas, lietuvių katalikų kunigas, pamokslininkas, Štuthofo kalinys (g. 1905 m.).
 1947 m. – Jurgis Byla, Lietuvos karinis veikėjas, pulkininkas, teisininkas, lietuvių spaudos, visuomenės ir politinis veikėjas (g. 1890 m.).
 1950 m. – Antanas Macijauskas, Lietuvos inžinierius, publicistas, visuomenės veikėjas, Didžiojo Vilniaus seimo delegatas (g. 1874 m.).
 1954 m. – Jurgis Bobelis, Lietuvos karinis veikėjas, pulkininkas (g. 1895 m.).
 1964 m. – Kazimieras Žižiūnas, vargonininkas, chorvedys, kompozitorius (g. 1895 m.).
 1977 m. – Stepas Jukna, aktorius (g. 1910 m.).
 1980 m. – Vladas Karvelis, Lietuvos ir SSRS karinis veikėjas, Lietuvos kariuomenės brigados generolas, Raudonosios Armijos generolas majoras (g. 1901 m.).
 1984 m. – Liudas Balvočius, žurnalistas, JAV lietuvių bendruomenės veikėjas (g. 1905 m.).
 1990 m. – Liudas Gedgaudas, vargonininkas, chorvedys, muzikos mokytojas (g. 1911 m.).
 2000 m.:
 Albertas Petras Bluzmanas, Lietuvos botanikas fiziologas, habilituotas biomedicinos mokslų daktaras, profesorius (g. 1915 m.).
 Leonas Mackevičius, Lietuvos inžinierius technologas, technologijos mokslų daktaras (g. 1913 m.).
 2007 m. – Regina Volkaitė-Kulikauskienė, Lietuvos archeologė, habilituota humanitarinių mokslų daktarė, Lietuvos mokslų akademijos narė – korespondentė. (g. 1916 m.).
 2008 m. – Antanas Paulavičius, pedagogas, chorvedys, kompozitorius, literatas (g. 1924 m.).
 2009 m. – Jonas Lukauskas, ekonomistas, LKP ir Lietuvos karinis veikėjas, Lietuvos kariuomenės pulkininkas (g. 1935 m.).
 2020 m. – Eglė Juodvalkė, JAV lietuvių poetė, žurnalistė (g. 1950 m.).

Šią dieną pasaulyje

Įvykiai 
 845 – Vikingai sudegino Paryžių.
 1566 – įkurta Valeta, Maltos sostinė.
 1794 – Natanielis Brigsas (Nathaniel Briggs) užpatentavo skalbimo mašiną.
 1854 – Krymo karas: Anglija ir Prancūzija paskelbė karą Rusijai.
 1930 – Turkijos miestai Konstantinopolis ir Angora pervadinti į Stambulą ir Ankarą.
 1939 – F. Frankui užėmus Madridą baigėsi Ispanijos pilietinis karas.

Gimimo dienos 
 1515 m. – Šventoji Teresė iš Avilos, Ispanijos vienuolė ir mistikė, karmeličių nuostatų reformatorė. Kanonizuota 1622 m (m. 1582 m.).
 1592 m. – Janas Amosas Komenskis, čekų humanistas, rašytojas, pedagogas (m. 1670 m.).
 1750 m. – Sebastián Francisco de Miranda Rodríguez, Venesuelos politikas, revoliucionierius, aukšto rango karininkas (generalisimas) (m. 1816 m.).
 1862 m. – Aristidas Briandas, Prancūzijos ir tarptautinis politinis veikėjas (m. 1932 m.).
 1863 m. – Sylvain Lévi, prancūzų indologas ir budologas (m. 1935 m.).
 1868 m. – Maksimas Gorkis, žymus rusų rašytojas ir publicistas. Socrealizmo literatūros pradininkas. Ilgą laiką gyveno Italijoje (m. 1936 m.).
 1892 m. – Corneille Jean François Heymans, 1938 m. Nobelio fiziologijos ir medicinos premijos laureatas (m. 1968 m.).
 1912 m. – Kadzuo „Lokys“ Taoka, vienas garsiausių Japonijos gangsterių (m. 1981 m.).
 1922 m. – Theodor Paul Albrecht, kaip ir jo vyresnis brolis Karl Albrecht buvo Aldi koncerno savininkas (m. 2010 m.).
 1928 m. – Zbignevas Bžezinskis, JAV politologas, sociologas, valstybės veikėjas.
 1942 m.:
 Daniel Dennett, žymus JAV filosofas, studijuojantis daugiausiai sąmonės filosofiją, mokslo filosofiją (ypač – kognityvinius mokslus) ir biologijos filosofiją (ypač, evoliucinę biologiją). Šiuo metu jis yra Kognityvinių Studijų Centro Tuftso Universitete vienas iš dviejų direktorių.
 Nilas Gordonas Kinokas, žymus Didžiosios Britanijos ir Europos Sąjungos politinis veikėjas.
 1944 m.:
 Rikas Baris, JAV krepšininkas, laikomas vienu geriausiu lengvojo krašto puolėju.
 Rudolph William Louis Giuliani III, Niujorko teisininkas ir politikas.
 1948 m. – Alechandras Toledas, Peru ekonomistas ir politikas, 2001–2006 m. Peru prezidentas.
 1953 m. – Jūratė Marija Kardauskienė, Lenkijos lietuvių saviveiklininkų vadovė, Punsko lietuvių kultūros namų direktorė.
 1963 m. – Bernice Albertine King, antroji dukra ir jauniausias pilietinių teisių lyderio Martino Liuterio Kingo ir Koretos Skot King vaikas.
 1970 m. – Vince Vaughn, JAV aktorius.
 1980 m. – Luke Walton, JAV krepšininkas rungtyniaujantis Los Angeles „Lakers“ klube.
 1982 m. – Valteris Chuljanas Martinesas, Hondūro futbolininkas, rungtyniaujantis puolėjo arba saugo pozicijoje. Yra Hondūro klubo C.D. Marathón žaidėjas, nuo 2002 m. rungtyniauja nacionalinėje rinktinėje.
 1985 m. – Stanislasas Vavrinka, Šveicarijos sportininkas, 2008 m. vasaros olimpinių žaidynių dvejetų varžybų bronzos medalio laimėtojas.
 1986 m. – Stefani Gabriella Germanotta, JAV dainininkė išgarsėjusi hitu „Just Dance“.

Mirtys 
 193 m. – Publijus Helvijus Pertinakas, Romos imperatorius trumpą laiką-86 dienos (g. 126 m.).
 1655 m. – Marija Eleonora iš Brandenburgo, Brandenburgo princesė, Švedijos karaliaus Gustavo II Adolfo žmona (g. 1599 m.).
 1881 m. – Modestas Musorgskis, rusų kompozitorius, romantikas, „Galingojo sambūrio“ narys (g. 1839 m.).
 1943 m. – Sergejus Rachmaninovas, rusų kompozitorius, pianistas ir dirigentas (g. 1873 m.).
 1969 m. – Dvaitas Eizenhaueris, JAV kariškis, politikas, prezidentas. 1949 m. tapo pirmuoju NATO (North Atlantic Treaty Organization) Vyriausiuoju kariuomenės vadu (g. 1890 m.).
 1982 m. – William Francis Giauque, JAV chemikas, 1949 m. Nobelio chemijos premijos laureatas (g. 1895 m.).
 1985 m. – Markas Šagalas, žymus rusų-žydų postimpresionizmo tapytojas (g. 1887 m.).
 1987 m.:
 Maria Augusta von Trapp, austrų dainininkė (g. 1905 m.).
 Patrick Troughton, britų aktorius (g. 1920 m.).

Neaprašyti 

 2006 – Kasparas Vainbergeris (Caspar Weinberger), buvęs JAV gynybos sekretorius.

Nuorodos 

Kovas